Folketing
2004-04-13

Ja, det kan muligvis være, at Socialdemokratiet og Det Radikale Venstre har tilkendegivet nogle holdninger om værnepligten. Men jeg er fortsat optimist på det område med henblik på at opnå enighed med regeringen. Og lad mig så føje yderligere en ting til, som er ret væsentlig for mig. Under den debat, vi havde, jeg tror, det var i april måned sidste år og senere på året sidste år, tilkendegav hr. Søvndal som sin opfattelse, at man egentlig helst så NATO afviklet. Det er et andet eksemplet på så dybe forskelle, der er i vores holdninger, at det må indgå i mine overvejelser. Endelig synes jeg også, det må indgå i overvejelserne, at på trods af at FN nu står bag vores tilstedeværelse i Irak, så ønsker SF heller ikke det. Så ikke alene på nogle konkrete områder, men helt generelt udenrigspolitisk tror jeg, der er for meget, der skiller os ad.